ન્યાયમૂર્તિ શાહ વ્યવહારુ અને ઉદ્યમી માણસ છે. તેમણે કહ્યું છે કે કાળું નાણું પેદા કરનારી કાયદાની અને વહીવટી તંત્રની જટિલતાઓ ઘાસની ગંજીમાંથી સોઈ શોધવા જેટલી ભયંકર છે, પણ એમ છતાં વહેલી તકે તપાસનો અહેવાલ આપવાનો તેઓ પ્રયાસ કરશે. આ પહેલાં ઓડિશા અને ગોવાની ખનીજની ખાણોને ગેરકાયદે ઉલેચવાના કૌભાંડની તપાસ ન્યાયમૂર્તિ એમ. બી. શાહને સોંપવામાં આવી હતી અને તેમણે માત્ર બે મહિનામાં વચગાળાનો અહેવાલ આપ્યો હતો અને છ મહિનામાં પૂરો અહેવાલ આપ્યો હતો. જોકે ખાણો ઉલેચનારને શોધવા અને લાંબા અને જટિલ રૂટ દ્વારા ફેરવતા રહીને કાળાં નાણાંને છુપાવનારાઓને શોધવા એમાં જમીન-આસમાનનું અંતર છે. સ્માર્ટ ચોર નથી, કાયદાઓ અસ્પક્ટ છે અને વહીવટી તંત્ર ભોંદુ છે.